30.12.2022
FI
Euroopan unionin virallinen lehti
C 498/21
Tulevaisuuden tarpeisiin vastaava kaupunkiliikenne 39. korostaa, että vaikka uusilla teknologisilla ratkaisuilla on tärkeä rooli pyrittäessä tekemään kaupungeista parempia paikkoja elää, olemassa olevan teknologian, kuten sähkö(tavara)pyörien, sähköbussien ja -raitiovaunujen (ja johdinautojen) sekä junien, olisi muodostettava perusrakenne, jonka varassa päästöttömään tavara- ja henkilöliikenteeseen pyritään.
40.
tähdentää, että on tärkeää nopeuttaa kaikki julkisen liikenteen muodot kattavan yhtenäisen lippujärjestelmän kehittämistä, ja kehottaa komissiota harkitsemaan vakiomuotoisen EU:n laajuisesti käytettävän yhteisiä sääntöjä noudattavan sovelluksen kehittämistä kulkemisen helpottamiseksi kaupungeissa ympäri EU:n ja julkisen liikenteen käytön edistämiseksi.
Tämä vaikuttaisi myönteisesti sekä rautatiematkailuun että työmatkaliikenteeseen.
41. kehottaa tekemään paikallis- ja alueviranomaisten kanssa jo varhaisessa vaiheessa tiivistä yhteistyötä, mitä tulee uudessa kaupunkiliikenteen kehyksessä kaavailtuun liikenteenharjoittajien ja matkustajien mahdollisuuteen käyttää eurooppalaisia digitaalisen identiteetin lompakoita.
42. muistuttaa, että jaettu liikkuminen on yksi ratkaisu, jolla voidaan vähentää kaupunkien liikennettä ja ruuhkaongelmia.
Sitä olisi kannustettava kehittämään.
43. toteaa, että tietojen kerääminen on tärkeä liikenneinfrastruktuurin suunnittelun apuväline, minkä vuoksi kaikki kerätyt tiedot olisi asetettava kaikkien asiaankuuluvien toimijoiden saataville.
On tärkeää luoda helppokäyttöisiä ratkaisuja, kuten kattavia mobiilisovelluksia, mutta myös tietosuoja on varmistettava.
Lisäksi tarvitaan eri alueilla sovellettava yhteinen ja koordinoitu tiedonkeruumenetelmä, jolla helpotetaan hyvien käytäntöjen vaihtoa ja luotettavien liikenneindikaattoreiden vertailua.
44. korostaa, että sukupuoliulottuvuus on otettava asianmukaisesti huomioon suunniteltaessa kestävää liikkumista koskevia politiikkoja.
Tämä tarkoittaa, että kiinnitetään huomiota naisten erityistarpeisiin sekä siihen, että he ovat alttiimpia liikenneköyhyydelle, ja myös muiden yhteisöjen tarpeisiin.
Kestävän kaupunkiliikenteen suunnitelmat keskeisenä hiilettömän kaupunkiliikenteen edistämisvälineenä 45. vahvistaa AK:n kannattavan entistä suuremman huomion kiinnittämistä kestävän kaupunkiliikenteen suunnitelmiin kaupunkiliikenteen kehyksessä sekä TEN-T-asetuksen ehdotetussa tarkistuksessa esitettyä pakollista vaatimusta luoda yli 400 kaupunkisolmukohtaa.
Sellaisten kaupunkien tai kuntien, jotka ovat jo laatineet kestävän kaupunkiliikenteen suunnitelmille asetettujen vaatimusten mukaisia suunnitelmia, olisi kuitenkin voitava käyttää niitä.
46. kannattaa myös suositusta, jonka mukaan kaupunkien olisi laadittava itselleen kestävän kaupunkiliikenteen suunnitelma.
Komitea korostaa kuitenkin tarvetta laatia sellaisia kestävän kaupunkiliikenteen suunnitelmia, joita voidaan laajentaa useiden kuntien alueelle niin, että ne kattavat kokonaisia suurkaupunkialueita tai taajamia.
47. suhtautuu myönteisesti komission aikomukseen pyytää jäsenvaltioita panemaan täytäntöön pitkän aikavälin tukiohjelma kestävän kaupunkiliikenteen suunnitelmia varten valmiuksien kehittämiseksi ja kestävän kaupunkiliikenteen suunnitelmien täytäntöönpanon edistämiseksi kestävän kaupunkiliikenteen suunnittelua koskevien EU:n suuntaviivojen mukaisesti.
Jäsenvaltiot tulee velvoittaa tässä yhteydessä tekemään tiivistä yhteistyötä paikallis- ja alueviranomaisten kanssa.
Komitea kehottaa komissiota edistämään sitä, että kansalliset ohjelmapäälliköt, joita kestävän kaupunkiliikenteen suunnitelmille on tarkoitus nimetä, tekevät tiivistä yhteistyötä kentällä toimivien paikallis- ja alueviranomaisten edustajien kanssa, sekä seuraamaan tätä yhteistyötä käytännössä.
48. korostaa sen ratkaisevaa merkitystä, että kaupunkiliikenteen suunnitelmat kattavat tehokkaasti kokonaisia toiminnallisia alueita.
Tällöin niiden avulla pystytään edistämään kaupunkialueiden liikkumismuotosiirtymää.
Komitea kehottaa komissiota pohtimaan, miten voitaisiin kannustaa parantamaan yhteyksiä ja liikkumispalvelujen saatavuutta esikaupunkialueilla, kaupunkien kehysalueilla ja ympäröivillä maaseutualueilla.
49. suhtautuu myönteisesti siihen, että vuoden 2022 loppuun mennessä on tarkoitus virtaviivaistaa indikaattoreita ja vertailutyökaluja, sekä Verkkojen Eurooppa -välineen puitteissa suunniteltuun ohjelmatukitoimeen, jolla tuetaan TEN-T-liikenneverkon kaupunkisolmukohtia tällä alalla.
On kuitenkin tärkeää, ettei indikaattoreiden kehittämis- ja seurantatyöstä aiheudu kaupungeille tai kunnille kohtuutonta työtaakkaa.